Nedre Glomma Avis

Nedre Glomma Avis var en gratisavis som ble distribuert til alle husstandene i Sarpsborg og Fredrikstad. Avisen hadde et opplag på 53.000. Avisen kom første gang ut i november 2009, og ble gitt ut annenhver uke. Ansvarlig redaktør i avisen var Tom Helgesen, tidligere redaktør i Sarpsborg Arbeiderblad. Avisens overordnede misjon var å være en brobygger mellom Sarpsborg og Fredrikstad, og speile den utviklingen som skjedde i regionen.

Etter at Edda Media la ned sin gratisavis SarpsborgAvisa tidligere i 2009, åpnet det seg et rom i markedet for en ny gratisavis, noe Nedre Glomma Avis har benyttet.

I 2012 ble Nedre Glomma Avis solgt til Lundquist Media og endret navn til Byavisa Sarpsborg. Fem år senere, i 2017, meldte eierne av utgiverselskapet Byavisa Østfold AS oppbud og Byavisa Sarpsborg ble nedlagt.

 Referanser 

Eksterne lenker
 Nedre Glomma Avis 

Kategori:Gratisaviser i Østfold
Kategori:Aviser etablert i 2009